Suomen Senioripuolue

Suomen Senioripuolue (SSP) oli suomalainen eläkeläisten asioihin keskittynyt puolue. Järjestö merkittiin yhdistysrekisteriin joulukuussa 1990Haku: Suomen Senioripuolue (Patentti- ja rekisterihallitus 2009) ja puoluerekisteriin tammikuussa 1991. Aluksi puolueen nimi oli Riippumattomat Sitoutumattomat Eläkeläiset Suomessa (RSES) ja vuodesta 1991 alkaen Eläkeläiset Kansan Asialla (EKA tai ELKA). Senioripuolue otettiin käyttöön kesällä 2006. Järjestö poistettiin puoluerekisteristä kolmesti, vuosina 1995, 2003 ja 2011, koska se ei saanut kansanedustajia.Puoluerekisteriin merkityt ja siitä poistetut puolueet (Oikeusministeriö 28.8.2008)Kolme puoluetta pois rekisteristä, Helsingin Sanomat, 14.5.2011 sivu A 5 Puolue lopetti toimintansa vuodenvaihteessa 2014–2015.

Historia

SSP perustettiin 1990-luvun alussa, kun Suomen Eläkeläisten Puolue hajosi riitoihin. Uuden puolueen puuhamiehiä olivat SEP:stä erotetut Olavi Kaartinen ja Paavo Sirkiä. Kiistan seurauksena SEP:stä erosi myös muita jäseniä. SEP:n johdon mielestä kaksikko oli vahingoittanut puoluetta ”toiminnallisesti ja taloudellisesti”. Erimielisyydet koskivat muun muassa vaaliliittoja. Enemmistö kannatti yhteistyötä kristillisten kanssa, mutta Kaartinen puhui SMP:n puolesta.Eläkeläisille tulossa jo kolmas puolue. Sep:n erotetut pyrkivät rekisteriin (Helsingin Sanomat 9.1.1991) Sirkiä kritisoi SEP:tä myös riidanhaluisesta puolueohjelmasta sekä suurituloisten puolustamisesta.Imperialismia vastaan, pieneläkeläisen puolella (Helsingin Sanomat 8.3.1991) Puolueiden välit olivat hyvin kireät 1990-luvun alussa, ja kiistoja puitiin niin julkisuudessa kuin oikeudessakin.Paavo Rautio: Eläkeläisten äänistä kilpailee kaksi puoluetta (Helsingin Sanomat 8.3.1995) Vuosikymmenen lopussa välit paranivat ja puolueet näkivät yhdistymisen mahdolliseksi.Kaksin eläkeväen asialla (Helsingin Sanomat 1.3.1999)

Puolueen poliitikoista tunnetuin oli entinen Hämeenlinnan kaupunginjohtaja ja sosiaalidemokraattien kansanedustaja Leo Kohtala, joka siirtyi sitoutumattomana EKA:n riveihin kunnallisvaalien 1992 allaMerja Ojansivu: Poliittinen konsensus voi murtua Hämeenlinnassa. Protestipuolue värväsi entisen kaupunginjohtajan ääniharavakseen (Helsingin Sanomat 11.10.1992). Kohtala oli vaaleissa koko kaupungin ääniharava.Paavolat juhlivat äänivyöryään kuohuviinillä (Helsingin Sanomat 19.10.1992)

Senioripuolue poistettiin puoluerekisteristä huhtikuun 2011 eduskuntavaalien jälkeen. Yhdistyksen jäsenrekisteriin kuului tuolloin noin 500 henkilöä, joista 100 oli maksanut jäsenmaksunsa samana vuonna. Kesäkuun puoluekokouksessa valittiin Anja Koivistoisen johtama uusi hallitus, kun vanha johto luopui tehtävistään.Anja Koivistoinen: Hyvät Senioripuolueen perustajat ja alkuperäiset jäsenet Seniorit päättivät pyrkiä takaisin rekisteriin. Helmikuussa 2012 puoluehallitus päätti aloittaa korttikampanjan välittömästi. Toukokuun kokouksessa puoluehallitus pohti yhteistyötä muiden pienpuolueiden kanssa, mutta päätti jatkaa toistaiseksi itsenäisenä.Kokouskuulumisia Suomen Senioripuolue 2011-2012 7. kesäkuuta 2012 puoluehallitus päätti senioreiden liittymisestä Itsenäisyyspuolueen jäsenyhdistykseksi.Tiedotus Suomen Senioripuolue ry:n jäsenille ja kaikille suomalaisille Suomen Senioripuolue 7.6.2012 Yhdistymisen tavoitteeksi asetettiin läpimurto tulevissa valtiollisissa vaaleissa.Anja Koivistoinen: Suomen Senioripuolue (SSP) ja Itsenäisyyspuolue (IPU) ovat päättäneet yhdistää voimansa  Itsenäisyyspuolue 9.7.2012 Suomen Senioripuolue erosi kuitenkin Itsenäisyyspuolueesta kesällä 2013, koska eläkeläisten asioita ei saatu riittävästi esille Itsenäisyyspuolueessa.

Vaalit
TuloksetEduskuntavaalit Vuosi Edustajat Äänet 1991 0 5 230  0,19 % 1995 0 5 124  0,18 % 1999 0 5 451 0,20 % 2003 0 5 346  0,19 % 2007 0 16 715 0,60 % 2011 0 3 195 0,11 %Kunnallisvaalit Vuosi Valtuutetut Äänet 1992 5 4 903 0,18 % 1996 2 2 033 0,08 % 2000 1 1 428  0,06 % 2004 1 1 242 0,05 % 2008 2 2 618 0,10 %Europarlamenttivaalit Vuosi Mepit Äänet 1996 0 2 640  0,11 % 1999 0 1 909  0,15 % 2004 0 3 279  0,20 % 2009 0 2 974 0,18 %
Senioripuolue osallistui omalla listallaan eduskunta-, europarlamentti- ja kunnallisvaaleihin vuosina 1991–2011. Ensimmäisiin eduskuntavaaleihinsa puolue asetti ehdokkaita Helsingin ja Uudenmaan vaalipiireissä, Turun eteläisessä ja pohjoisessa, Hämeen eteläisessä ja pohjoisessa sekä Kymen vaalipiirissä. Parhaiten puolue menestyi Hämeen eteläisessä vaalipiirissä, jossa se sai 1,1 prosenttia annetuista äänistä. Muualla kannatus jäi 0,1–0,4 prosenttiin.Mitä-Missä-Milloin, Kansalaisen vuosikirja 1992, s. 202–203. Helsinki: Otava, 1991. .

Eduskuntavaaleissa 2007 SSP asetti ehdokkaita kahdeksassa vaalipiirissä. Puolueella oli yhteensä 58 ehdokasta, joiden keski-ikä oli 63,7 vuotta – selvästi muita puolueita korkeampi.Ehdokkaiden ikäjakautuma sukupuolen mukaan puolueittain eduskuntavaaleissa 2007 (Tilastokeskus 20.2.2007); Ehdokkaiden lukumäärä sukupuolen mukaan puolueittain ja vaalipiireittäin eduskuntavaaleissa 2007 (Tilastokeskus 20.2.2007) Puolue on tehnyt vaaliliittoja muun muassa KTP:n, Ekologisen puolueen/KIPU:n, SMP:n, liberaalien, perussuomalaisten, Remonttiryhmän,Kuusi puoluetta vaaliliittoon Vaasassa (Helsingin Sanomat 2.2.1999) nuorsuomalaistenHämeen vaalipiiri (Helsingin Sanomat 7.3.1999) ja kristillisten kanssa

Kunnallisvaaleissa puolue asetti ehdokkaita parhaimmillaan 12 kunnassa (1992 ja 2008). Vuonna 2000 EKA:lla oli lista vain kolmessa kunnassa. Syksyn 2008 vaaleissa SSP sai edustajansa Jämsän ja Lahden valtuustoihin. Jämsässä puolueen varapuheenjohtaja sai valtuustopaikan paikkakunnan toiseksi parhaalla äänimäärällä (290). Aiemmin puolueella oli valtuutettuja myös Hämeenlinnassa (1993–2008) ja Imatralla (1993–1996). Vaaleissa 1992 ELKA sai Hämeenlinnassa 9,0 prosenttia äänistä ja neljä valtuutettua.Tilastokeskuksen PX-Web-tietokannat: Kunnallisvaalit 1976–2017 (Tilastokeskus 2017) Vuosina 2001–2008 puolueen ainoa valtuutettu oli konstaapeli Paavo Sirkiä.

Puolue osallistui toimintansa aikana kaikkiin Suomessa käytyihin eurovaaleihin. Vuonna 1996 puolueella oli kuusi ehdokasta ja vaaleissa 1999 viisi. Vaaleissa 2004 ja 2009 puolue asetti täyden 20 ehdokkaan listan. Vuonna 1999 EKA oli vaaliliitossa Perussuomalaisten ja KIPU:n kanssa.

Organisaatio
SSP:llä oli vaalipiiritasolla organisoituja paikallisosastoja (piirijärjestöjä) suurimmassa osassa vaalipiireistä. Vaalitoimisto sijaitsi Tampereella.

Puheenjohtajat
Olavi Kaartinen 1991–2006
Esko A. Repo 2006–2009Eläkeläiset uudistivat nimensä Senioripuolueeksi (Helsingin Sanomat 18.7.2006)
Heikki Silván 2009–2011Espoolainen Heikki Silván Senioripuolueen johtoon Länsiväylä 9.10.2009
Anja Koivistoinen 2011–2014

Varapuheenjohtajat
 Väinö RiiheläTaidetta masennuksen torjuntaan (Helsingin Sanomat 16.3.1991)
 Esko Järvenpää (1.) 2006–2009
 Raimo Kotala (2.) 2006–2009
 Reijo Kauppila (1.) 2009–2011
 Kaarlo Nelimarkka (2.) 2009–2011
 Aili Dufva (1.) 2011–?
 Arja Salonen (2.) 2011–?

Puoluesihteerit
 Juho Mäkelä
 Lauri Lepola
 Urmas Mikkonen (1. sihteeri) ?–2009
 Ulla Lilius (järjestösihteeri) 2009–2010
 Nina From (järjestösihteeri) 2010–?

Paikallisosastot
 Helsingin vaalipiiri: Helsingin paikallisosasto
 Uudenmaan vaalipiiri: Espoon paikallisosasto
 Varsinais-Suomen vaalipiiri: Varsinais-Suomen paikallisosasto
 Hämeen vaalipiiri: Hämeen paikallisosasto
 Pirkanmaan vaalipiiri: Pirkanmaan paikallisosasto
 Kymen vaalipiiri: Kymen paikallisosasto
 Vaasan vaalipiiri: Vaasan paikallisosasto
 Keski-Suomen vaalipiiri: Keski-Suomen paikallisosasto

Lähteet

 Aiheesta muualla 
Puolueen kotisivut (arkistoitu)
Suomen Senioripuolue (Pohtiva - poliittisten ohjelmien tietovaranto)
Eläkeläiset Kansan asialla (Pohtiva - poliittisten ohjelmien tietovaranto)
Riippumattomat Sitoutumattomat Eläkeläiset Suomessa (Pohtiva - poliitisten ohjelmien tietovaranto)

Luokka:Suomen eläkeläisten puolueet
Luokka:Suomen entiset puolueet